บริษัทไทยรับประกันภัยต่อคาดเสียหาย 3-4 หมื่นล.
บริษัทไทยรับประกันภัยต่อ(ไทยรีฯ)&nbsp;ประเมินเบื้องต้นคาดว่าความเสียหายที่เกิดขึ้นกับทรัพย์สินเฉพาะในเขตกรุงเทพมหานครจะมีประมาณ 3-4 หมื่นล้านบาท
21 พ.ค. 2553

บริษัทไทยรับประกันภัยต่อ(ไทยรีฯ) ประเมินเบื้องต้นคาดว่าความเสียหายที่เกิดขึ้นกับทรัพย์สินเฉพาะในเขตกรุงเทพมหานครจะมีประมาณ 3-4 หมื่นล้านบาท
นายสุรชัย ศิริวัลลภ ประธานเจ้าหน้าที่บริหาร บริษัทไทยรับประกันภัยต่อ(ไทยรีฯ) เปิดเผยว่า จากการประเมินเบื้องต้นคาดว่าความเสียหายที่เกิดขึ้นกับทรัพย์สินเฉพาะในเขตกรุงเทพมหานครจะมีประมาณ 3-4 หมื่นล้านบาท แต่ความเสียหายที่บริษัทประกันภัยต้องจ่ายคาดว่าจะอยู่ประมาณ 1 หมื่นล้านบาท อย่างไรก็ตาม นี้เป็นเพียงการประเมินคร่าวๆ เท่านั้น ยังไม่ได้ตรวจสอบถึงสัญญาประกันภัยที่เจ้าของอาคารแต่ละแห่งทำประกันเอาไว้ หากไม่ได้ซื้อความคุ้มครองภัยจลาจล และ ภัยก่อการร้ายไว้ จะไม่ได้รับความคุ้มครอง บริษัทประกันภัยอาจจะไม่ต้องจ่าย
นอกจากนี้ บางอาคาร อาจจะทำประกันคุ้มครองความเสียหายบางส่วน ไม่ได้ซื้อคุ้มครองความเสียหาย 100% จึงอาจทำให้วงเงินที่บริษัทประกันภัยจะต้องชดใช้ต่ำกว่า 1 หมื่นล้านบาทได้ 
"เฉพาะบริษัทไทยรับประกันภัยต่อ คาดว่าความเสียหายเบื้องต้นในขณะนี้ประมาณ 300 ล้านบาท ในส่วนของบิ๊กซีราชดำริ"นายสุรชัย กล่าว